出關經華嶽寺訪法華雲公
作者：岑參
朝代：唐

paragraphs: 野寺聊解鞍，偶見法華僧。
開門對西嶽，石壁青稜層。
竹徑厚蒼苔，松門盤紫藤。
長廊列古畫，高殿懸孤燈。
五月山雨熱，三峰火雲蒸。
側聞樵人言，深谷猶積冰。
久願尋此山，至今嗟未能。
謫官忽東走，王程苦相仍。
欲去戀雙樹，何由窮一乘。
月輪吐山郭，夜色空清澄。